Vahaleedik

Vahaleedik ehk vahakoi ehk mesilaseleedik (Galleria mellonella) on liblikaliste seltsi kuuluv putukaliik. Röövikutest kooruvate liblikate mõõdud on varieeruvad: sirulaius 1,5–3 cm. Eestiivad on emasel violetjashallid ja isasel pruunikad, tagatiivad aga hallid. Vahakoi kuuleb ultraheli sagedustel kuni 300 000 hertsi. Vahakoiröövikud arenevad mesitarudes ja toituvad mesilasvahast, jättes kärgedele võrgendikihi. Vahakoiröövikud võivad kahjustada selliseid mesilase perekonna liike nagu meemesilane, Apis cerana, Apis dorsata, Apis florea. Mesitarus arenev parasiit rikub kärgi, mett, pergat jms, tekitades mesilasperele kahju. Vahaleediku massiline esinemine võib viia mesilasperede hukkumiseni. Kui vaha on söödud, hakkavad röövikud toituma eelmiste põlvkondade väljaheidetest. Röövikuid kasvatatakse ka kultuuris ja kasutatakse lemmikloomade söötmiseks ja teadusuuringutes. Metalnikovi eksperimendid 20. sajandi alguses tõestasid, et vahakoiröövikute areng võib peatuda, kui neid toita üksnes vahaga. Röövikute immuunsüsteemi komponendiks on hemotsüüdid (professionaalsed fagotsüüdid), mis 'korjavad' kahjulikuna tunduvad sissetungijad kokku ja hävitavad. Röövikuid kasutatakse mitmete imetajatel esinevate haiguste uurimisel mudelorganismidena. Legionella pneumophila bakter, kes põhjustab osadel loomadel (sh inimestel) leegionärihaigust, on võimeline nakatama ja paljunema röövikute immuunrakkudes. Vahakoiröövikuid kasutatakse selliste seisundite patogeneesi uurimiseks, mida põhjustavad Fusarium oxysporum, Aspergillus fumigatus, Candida albicans) ja bakterinakkusi, mida põhjustavad Helicobacter pylori, Staphylococcus aureus, Proteus vulgaris, Serratia marcescens, Pseudomonas aeruginosa, Listeria monocytogenes või Enterococcus faecalis. Vahakoi vastsetest valmistatud ekstrakti raviomadustest rahvameditsiinis on teateid juba 17. sajandist, ekstrakti olevat kasutatud võitluses kopsutuberkuloosiga, aga samuti teiste haigustega. Vene teadlane I. I. Metšnikov avastas 1889. aastal, et vahakoiröövikute seedeensüümid lahustavad tuberkuloosi mükobakteri kesta. Professor S.I. Metalnikov tõestas vastsete erilist vastupidavust katku- ja difteeriabakteritele ning teistele inimeste jaoks patogeensetele mikroorganismidele.[viide?] Muhhin uuris vahakoiröövikute alkoholi ekstrakti toimet kardiovaskulaarsüsteemile.  Pikemalt artiklis Vahakoi vastsete ekstrakt Teadlased avastasid vastsete poolt töödeldavat fermenti ferraasi, mis on suuteline purustama bakteriseinu, mis koosneb lipopolüsahhariididest. Vahakoiekstrakt sisaldab nukleotiide, aminohappeid, suhkrut ja rasvhappeid, bioloogiliselt tähtsaid mikroelemente, leeliselisi proteaase, aromaatsete ühendite kõrgmolekulaarseid konjuganteamiinohapete ja suhkruga (Muhhin ja kaasautorid 1993. a). Vahakoi sisaldab aineid, mis stimuleerivad kasvu ja diferentseerivad rakke, millel on väljendunud adaptogeensed, kardiotroopsed, protektiivsed ja isheemiavastased omadused. Koos muude preparaatidega kasutatakse vahaleedikut järgmistel puhkudel: maohaavandtõve ja kaksteistsõrmiku haiguste puhul – aitab ära hoida kleoidsete armide teket haavandidefekti korral; südame-veresoonkonna haiguste korral – aitab alandada vererõhku, pidurdab soonte arteroskleroosi arengut, avaldab kardioefektset toimet, aitab parandada värskeid arme pärast müokardiinfarkti, kutsudes esile nende lihaste kokkutõmmet; kroonilise obstruktiivse kopsuhaiguse korral, kui tavaline ravi (antibiootikumid ja kemoteraapia ravimid) ei anna positiivset tulemust. Paraneb bronhide drenaažne funktsioon (mukoliitne, bronhe laiendav efekt), millega seoses on efektiivne bronhiravi, kopsupõletikuravi, bronhiaalastma, tuberkuloosi ja allergiaravi; kliimaksihäirete korral – normaliseerib psüühikat ja und, aitab taastada endomeetriumi rakkude struktuuri; naiste viljatuse (enneaegsuse) ja soonte läbimatuse korral; meeste viljatuse korral – suurendab spermatosoidide liikuvust; lamblioosi profülaktikaks; dermatoloogiliste defektide korral – ferment ferrasa aitab kaasa armide elastse naha tervenemisele ja nahaarmide paranemisele; viirusinfektsioonide korral – kaitseb organismi aminohapete unikaalse kompleksi ja bioflavonoididega. Seepärast on väga vajalik kasutada preparaati respiratoorsete-viiruslike haiguste kõrghooajal. Kasutamise kestus 3–4 nädalat. Vahakoiröövik Sissekanne Encyclopædia Britannicas Loomade elu, 3:298. D. N. Roy M.D., D.T.M., On the nutrition of larvae of bee-wax moth, Galleria mellonella, Zeitschrift für vergleichende Physiologie, 1937, 24. väljaanne, nr 5, lk 638–643, veebiversioon (vaadatud 13.05.2015)(inglise keeles) Clare R. Harding, Gunnar N. Schroeder, James W. Collins, ja Gad Frankel, Use of Galleria mellonella as a Model Organism to Study Legionella pneumophila Infection, J Vis Exp. 2013; (81): 50964.22. november 2013, doi: 10.3791/50964, PMCID: PMC3923569, veebiversioon (vaadatud 13.05.2015)(inglise keeles) Maria Giannouli, Anna Teresa Palatucci, Valentina Rubino, Use of larvae of the wax moth Galleria mellonella as an in vivo model to study the virulence of Helicobacter pylori, BMC Microbiology 2014, 14:228 doi:10.1186/s12866-014-0228-0, 27. august 2014, veebiversioon (vaadatud 13.05.2015)(inglise keeles) Nalini Ramarao, Christina Nielsen-Leroux, ja Didier Lereclus, The Insect Galleria mellonella as a Powerful Infection Model to Investigate Bacterial Pathogenesis, J Vis Exp. 2012; (70): 4392., doi: 10.3791/4392, PMCID: PMC3567165, veebiversioon (vaadatud 13.05.2015)(inglise keeles) A.K. Rachkov, N.A. Spiridonov, M.N. Kondrashova, Adaptogenic and Cardioprotective Action of Galleria mellonlla Extract in Rats and Frogs, 1994 The wax moth extract, veebiversioon (vaadatud 13.05.2015)(inglise keeles) K.V. Lebedeva, N.V. Vendilo, V.L. Ponomarev, V.A. Pletnev, D.B. Mitroshin,Identification of pheromone of the greater wax moth Galleria mellonella from the different regions of Russia, IOBC wprs Bulletin 25. väljaanne, 2002 Galleria mellonella (Linnaeus, 1758) Tõrje Doug Somerville, Wax moth, august 2007 Teadusuuringutes Clare R. Harding, Gunnar N. Schroeder, Stuart Reynolds jt, Legionella pneumophila Pathogenesis in the Galleria mellonella Infection Model, Infect Immun. 2012 august; 80(8): 2780–2790. doi: 10.1128/IAI.00510-12, PMCID: PMC3434583 Jacelyn MS Loh, Nazneen Adenwalla, Siouxsie Wiles, ja Thomas Proft, Galleria mellonella larvae as an infection model for group A streptococcus, Virulence. 1. juuli 2013; 4(5): 419–428. Published online 2013 May 7. doi: 10.4161/viru.24930, PMCID: PMC3714134 Saadused Ointment with bee moth larvae extract and propolis extract for prevention and integrated treatment of viral infection Selles artiklis on kasutatud ingliskeelset artiklit en:Galleria mellonella seisuga 13.05.2015. Vahaleedik andmebaasis eElurikkus